Εξαιρετικό σπίτι μοντέρνας και προσεγμένης κατασκευής με τρία υπνοδωμάτια, κουζίνα-σαλόνι, δύο μπάνια, μεγάλη βεράντα με ωραία θέα στην θάλασσα από την οποία απέχει περίπου 20-30 μέτρα. Η παραλία έχει ανατολικομεσημβρινό προσανατολισμό και είναι πολύ ωραία αμμουδιά με καθαρά νερά και αρκετά προστατευμένη από τους βορινούς ανέμους που πολλές φορές πνέουν στις Κυκλάδες το καλοκαίρι -Όχι απόλυτα όπως η διπλανή παραλία Βάρη αλλά με πιο ζεστά νερά-. Το σπίτι είναι πλήρως εξοπλισμένο ακόμα και με καφετιέρα espresso με κάψουλες, ομπρέλα για την θάλασσα κλπ. Η Φάμπρικα δεν έχει μαγαζιά κάτι εγώ που θεωρώ θετικό διότι ήταν πολύ ήσυχα. Η Άννα εξαιρετική και πρόθυμη για οτιδήποτε χρειαστεί. Ευχάριστη έκπληξη για τους φίλους του βιβλίου η πλούσια συλλογή βιβλίων (Από Λουντέμη, Τζακ Λόντον και Ιούλιο Βερν μέχρι ιστορικά βιβλία και μοντέρνα ελληνική λογοτεχνία).